REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj:06-2/318-18

5. decembar 2018. godine

B e o g r a d

Z A P I S N I K

94. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 5. DECEMBRA 2018. GODINE

 Sednica je počela u 10,31 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Aleksandra Majkić, Vesna Marković, Srbislav Filipović, Vojislav Vujić zamenik člana, Vesna Marković, Bajro Gegić, Neđo Jovanović i Milena Ćorilić zamenik člana.

 Sednici nisu prisustvovali članovi Odbora: Krsto Janjušević, Balint Pastor, Gordana Čomić, Vesna Nikolić Vukajlović, Dejan Šulkić, Saša Radulović, i Vjerica Radeta.

Sednici je prisustvovao predstavik iz Ministarstva finansija Ivan Zečić, samostalni savetnik.

D n e v n i r e d:

 - Usvajanje zapisnika sa 88, 89, 91, 92. i 93. sednice Odbora

 1. Razmatranje amandmana Odbora za zaštitu životne sredine na Predlog zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković;

 2. Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o budžetu Republike Srbije za 2019. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2019. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2019. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2019. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2019. godinu, koji je podnela Vlada.

Predsednik Odbora Đorđe Komlenski je predložio da se predloženi dnevni red dopuni sa: trećom tačkom dnevnog reda - Razmatranje amandmana koji je podneo Odbor za pravosuđe, državnu upravu i lokalnu samoupravu na član 1. Predloga zakona o izmenama i dopunama Zakona o državnim službenicima, koji je podnela Vlada, sa četvrtom tačkom dnevnog reda - Razmatranje amandmana, sa ispravkom koji je narodni poslanik Katarina Rakić podnela na član 1. Predloga zakona o izmenama i dopunama Zakona o radnom vremenu posade vozila u drumskom prevozu i tahografima, koji je podnela Vlada i petom tačkom dnevnog reda - Razmatranje amandmana, sa ispravkom, koje je narodni poslanik Đorđe Komlenski podneo na na čl. 2. i 3. Predloga zakona o izmenama i dopunama Zakona o postupku upisa u katastar nepokretnosti i vodova, koji je podnela Vlada.

 Na predlog predsednika Odbora, Odbor je većinom glasova usvojio da se dnevni red dopuni sa trećom tačkom dnevnog reda (sa deset glasova za), sa četvrtom tačkom dnevnog reda (sa devet glasova za i jedan nije glasao ) i petom tačkom dnevnog reda (sa deset glasova za).

 Na predlog predsednika Odbora, jednoglasno (sa deset glasova za) je usvojen dnevni red u celini.

 Pre prelaska na odlučivanje o tačkama dnevnog reda, Odbor je većinom glasova usvojio zapisnik sa 88. sednice Odbora (sa devet glasova za i jedan nije glasao), zapisnik sa 89. sednice Odbora (sa devet glasova za), sa 91. sednice Odbora (sa deset glasova za), sa 92. sednice Odbora (sa deset glasova za) i sa 93. sednice Odbora (sa devet glasova za i jedan nije glasao).

Prva tačka dnevnog reda: Razmatranje amandmana Odbora za zaštitu životne sredine na Predlog zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković

Odbor je u skladu sa članom 164. Poslovnika Narodne skupštine razmotrio amandmane Odbora za zaštitu životne sredine na Predlog zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković i smatra da su u skladu skladu sa Ustavom i pravnim sistemom Republike Srbije.

 Odbor je odluku doneo većinom glasova (sa deset glasova za ).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda: Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o budžetu Republike Srbije za 2019. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2019. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2019. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2019. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2019. godinu, koji je podnela Vlada

 Odbor je u skladu sa članom 164. Poslovnika Narodne skupštine razmotrio amandman koji je podneo Odbor za finansije, republički budžet i kontrolu trošenja javnih sredstava na Predlog zakona o budžetu Republike Srbije za 2019. godinu sa Predlogom odluke o davanju saglasnosti na Finansijski plan Republičkog fonda za penzijsko i invalidsko osiguranje za 2019. godinu, Predlogom odluke o davanju saglasnosti na Finansijski plan Republičkog fonda za zdravstveno osiguranje za 2019. godinu, Predlogom odluke o davanju saglasnosti na Finansijski plan Nacionalne službe za zapošljavanje za 2019. godinu i Predlogom odluke o davanju saglasnosti na Finansijski plan Fonda za socijalno osiguranje vojnih osiguranika za 2019. godinu, koji je podnela Vlada i smatra da je u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa devet glasova za i jednim uzdržanim).

 Za izvestioca Odbora na sednici Narodne skupštine određen je predsednik Odbora.

Treća tačka dnevnog reda: Razmatranje amandmana koji je podneo Odbor za pravosuđe, državnu upravu i lokalnu samoupravu na član 1. Predloga zakona o izmenama i dopunama Zakona o državnim službenicima, koji je podnela Vlada

Odbor je u skladu sa članom 164. Poslovnika Narodne skupštine razmotrio amandman koji je podneo Odbor za pravosuđe, državnu upravu i lokalnu samoupravu na član 1. Predloga zakona o izmenama i dopunama Zakona o državnim službenicima, koji je podnela Vlada i smatra da je u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa deset glasova za).

 Za izvestioca Odbora na sednici Narodne skupštine određen je predsednik Odbora.

Četvrta tačka dnevnog reda: Razmatranje amandmana, sa ispravkom koji je narodni poslanik Katarina Rakić podnela na član 1. Predlog zakona o izmenama i dopunama Zakona o radnom vremenu posade vozila u drumskom prevozu i tahografima, koji je podnela Vlada

 Odbor je u skladu sa članom 164. Poslovnika Narodne skupštine razmotrio amandman sa ispravkom na član 1. koji je podnela narodni poslanik Katarina Rakić, na Predlog zakona o izmenama i dopunama Zakona o radnom vremenu posade vozila u drumskom prevozu i tahografima, koji je podnela Vlada , i smatra da je u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa deset glasova za).

 Za izvestioca Odbora na sednici Narodne skupštine određen je predsednik Odbora.

 Peta tačka dnevnog reda: Razmatranje amandmana sa ispravkom, koje je narodni poslanik Đorđe Komlenski podneo na na čl. 2. i 3. Predloga zakona o izmenama i dopunama Zakona o postupku upisa u katastar nepokretnosti i vodova, koji je podnela Vlada

Odbor je u skladu sa članom 164. Poslovnika Narodne skupštine razmotrio amandman sa ispravkom, koje je narodni poslanik Đorđe Komlenski podneo na na čl. 2. i 3. Predloga zakona o izmenama i dopunama Zakona o postupku upisa u katastar nepokretnosti i vodova, koji je podnela Vlada i smatra da je u skladu sa Ustavom i pravnim sistemom Republike Srbije.

 Odbor je odluku doneo većinom glasova (sa deset glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 10,45 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski